29 avgust kuni Turkmaniston prezidenti Gurbanguli Berdimuhammedov Germaniya federativ respublikasiga ishchi tashrif bilan bordi. Uning GFR kansleri Angela Merkel bilan uchrashuvi vaqtida prezident soqchilari mezbonlar tomonidan qo‘yilgan suvni xavfsizlik nuqtai-nazaridan Turkmanistondan olib kelingan suvga almashtirishdi. Bu holat tasvirlangan surat ijtimoiy tarmoqlarda tarqalib, muhokamalarga sabab bo‘lmoqda.